
Camera Deputaţilor

RAPORT  COMUN
asupra proiectului de Lege privind aprobarea Ordonanţei de urgenţă a Guvernului nr. 210/2005 pentru modificarea Ordonanţei Guvernului nr.7/1998 privind unele măsuri de protecţie socială a personalului militar şi civil, care se vor aplica în perioada restructurării marilor unităţi, unităţilor şi formaţiunilor din compunerea Ministerului Apărărării Naţionale
1. În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru muncă şi protecţie socială şi Comisia pentru apărare, ordine publică şi siguranţă naţională au fost sesizate pe fond, în procedură de urgenţă, în vederea examinării şi întocmirii raportului comun, cu proiectul de Lege privind aprobarea Ordonanţei de urgenţă a Guvernului nr.210/2005 pentru modificarea Ordonanţei Guvernului nr.7/1998 privind unele măsuri de protecţie socială a personalului militar şi civil, care se vor aplica în perioada restructurării marilor unităţi, unităţilor şi formaţiunilor din compunerea Ministerului Apărărării Naţionale, trimis comisiilor cu adresa nr. PL.X 119 din 1 martie 2006.

La întocmirea prezentului raport comun, Comisiile au avut în vedere avizele:
· Consiliului Legislativ (nr.1898/23.12.2005 - favorabil)

· Comisiei pentru buget, finanţe şi bănci (nr.100/08.03.2006 - favorabil)

Proiectul de lege are ca obiect de reglementare aprobarea Ordonanţei de urgenţă a Guvernului nr.210/2005, prin care se prelungeşte termenul prevăzut la alin.(2) al art.26 din Ordonanţa Guvernului nr.7/1998, până la 31 decembrie 2007.
Comisiile propun Plenului Camerei Deputaţilor aprobarea proiectului de lege întrucât este necesară prelungirea termenului limită având în vedere că aplicarea măsurilor de protecţie socială, pentru cadrele militare care nu îndeplinesc condiţiile legale de pensionare, referitoare la menţinerea acestora în structuri cu caracter temporar, este posibilă doar până în anul 2005 şi luând în considerare posibilitatea utilizării acestor cadre militare pentru operaţionalizarea unor unităţi militare şi necesitatea armonizării prevederilor diferitelor acte normative care reglementează măsurile de protecţie socială a cadrelor militare care nu îndeplinesc condiţiile legale de pensionare.
2. Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată.
3. La dezbaterea proiectului au participat, în conformitate cu prevederile art.55 din Regulamentul Camerei Deputaţilor, republicat:

a) din partea Guvernului: d-l Mihai Şeitan - Secretar de Stat, Ministerul Muncii, Solidarităţii Sociale şi Familiei, Preşedintele Casei Naţionale de Pensii şi Alte Drepturi de Asigurări Sociale; d-l Marius Bălu - Secretar de Stat, Ministerul Apărării Naţionale.
b) invitaţi: d-na Georgeta Bratu - director, Ministerul Muncii, Solidarităţii Sociale şi Familiei, d-na Mariana Minea, d-l Paul Nenciu şi d-l mr. Gheorghe Mocanu - consilieri juridici, Ministerul Apărării Naţionale.
4. La lucrările Comisiei pentru apărare, ordine publică şi siguranţă naţională au fost prezenţi 21 deputaţi, din totalul de 24 membri ai comisiei .Raportul comisiei a fost adoptat cu unanimitate de voturi.
La lucrările Comisiei pentru muncă şi protecţie socială  au fost prezenţi 18 deputaţi, din totalul de 19 membri ai comisiei .
Raportul comisiei a fost adoptat cu unanimitate de voturi.
5. Proiectul de lege a fost adoptat de Senat în şedinţa din 23 februarie 2006.

6. Potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.

În urma dezbaterilor în şedinţele din 14 şi 21 martie 2006, Comisiile propun adoptarea în forma prezentată de Senat a proiectului de lege.

